OpenLLM-France/wikimedia huggingface dataset:
# Kantik Santez Berc’hed

PATRONEZ LOPERC’HED
he gouel d’ar 1$^{er}$ a viz c’houevrer
Ton : niv. V . eus Kantigou brezonek Eskopti S. Brieq ha Landreger
Santez Berc’hed, hor patronez
D’eoc’h e kanomp hon levenez.
Hon enor, hor meuleudiou,
Hag e kasomp hor pedennou
I.
E bro tud vat, eus hor c’herent,
Bro-lwerzon, Enez ar Sent,
Oc’h bet ganet, Patronez ker,
Pemp kant vloaz goude hor Salver
II.
Na renk na madou nag ar bed
Ne gabestront sell ho spered
Derc’hel d’ho renk a Gristenez
A vo labour kaer ho puhez
III.
An Aotrou Krist, en Aviel,
Hag er Gomunion santel
A zispak e sked a Zoue
Vel eur bann-heol war hoc’h ene
IV.
Da vad oll ebet na da zen
Ne zigorit ho kalon ken,
Nemet d’ ho Salver benniget
Hag en deus kement ho karet
V.
Kuitaat a rit tud ha madou,
Buhez didrouz hag enoriou
Evit gouestla korf hag ene
D’an Aotrou Krist, e Kildare
VI.
Endro d’ho lochenn-leanez
Re all a sav unan ivez
Gwerc’hezed galvet gant Doue
Da fiziout ennoc’h o ene.
VII.
Neuze, Abadez Kildare,
E verkit d’ezo, hep dale,
Hent laouen ar sentidigez,
Ar c’hlanded hag ar baourentez.
VIII.
D’ar c’horf labour diouz ma’z eo ret,
Ar Skridou Sakr, vit ar spered
D’an ene meuleudi Doue
Setu reolenn Kildare.
IX.
Divrec’h astennet o pedi,
Pedennou hir, hep damanti,
E dour yen eun nozvez goanv :
Ho pinijennou n’int ket skanv
X.
Pebez levenez koulskoude
Lezel frankiz gant hoc’h ene
Da redek war-lerc’h ar Vuhez,
War-lerc’h Doue ar garantez
XI.
Enez ar Sent a drid a bez
Dirak taolenn ho santelez
Bro-lwerzon ho kemero
’Vit Patronez eun deiz a vo
XII.
Dre an Europ, hanter c’houez,
Dre Vro-Arvor, ar Vreiz nevez,
Menec’h Iwerzon a embann
Kelou mat an Aviel splann.
XIII.
E pep lec’h e kazont ganto
Skouer ho puhez hag hoc’h ano
Hon tadou koz ’vit o farrez
Ho tegemer da Batronez
XIV.
Pebez enor evidomp-ni
Beza diwallet ganéoc’h c’houi,
Santez brudet er bed a-bez,
Patronez eur vro vras ivez
XV.
Evel gwech all, Patronez vat,
Diwallit diouz pep droug dalc’hmat
Hon ti, hor c’hrevrier, hon loened,
Hor sivi hag hor parkou ed
XVI.
Pesketaerien Roztivieg,
Gant bennoz an Hollc’halloudeg
A ro d’eoc’h-c’houi, mamm ar barrez
Karg eus o bag hag o buhez
XVII.
Holl dud ar vourc’h, Labourerien,
Michourerien, Kenwerzourien,
Tud bet o servija war vor,
Diganeoc’h e c’hortozont skor.
XVII.
Beilhit war hon holl ezommou
Ma talvezo hon trubuilhou
’Vit pinvidigez hon ene
Hag hon eürusted gant Doue
XIX.
Ha grit ma vo Loperc’hediz
Gwella Bretoned, zo e Breiz
Ha, dre ho madelez, bepred,
Gwella Kristenien, zo er bed
KERVORVAN
Aotre da Voula
Kemper, 18 a viz Kerzu 1947
J. CADIOU
Vikel-Vraz
IMP. DU LEON 10, RUE LAFAYETTE - LANDERNEAU :
* ↑ Irlande, e galleg
* ↑ Breiz : Bretagne
# Kantik Zant Ivi

| ◄ Itron Varia Gerity | Kantik Zant Ivi | Peden da Zantez Barba ► |
* Parousianiz Logivi,
* Kasomp, a greiz hon c’halon,
* Hon feden ’trezek sant Ivi,
* Hon zad hag hon zant Patron.
* Diskan
* O sant Ivi, eus lein an Nevo,
* Diwallet ho pugale ;
* Miret en o c’hreiz ar Fe grenv
* Ha kennerzet o ine,
* Ewit ma chomfont bepret
* Kristenien, gwir Vretoned ! (Diou wech)
* Ho mam Nona oa eur zantez,
* En he c’hreiz start ar greden ;
* Gret ’devo ar vugale gez
* Eveldoc’h mammo kristen !
* C’houi ’pad ho yaouankiz ken fur,
* Bezet skouer an dud youank,
* Bezet o sklerijen, o stur,
* ’Wit ’gouefont ket ’barz ar fank.
* Doue ho tibabas gwechall
* Ewit prezeg e hano ;
* Ganech ’vije pladet ar fall,
* Trec’het ar falz-kredenno.
* En hon amzer ar fall ive
* ’Zo dishualet ’n hon bro ;
* Eur brezel euzus, didrue,
* A zo gret d’hon c’hredenno.
* Stardet ar fe ’n hon c’halono
* Ha harzet brec’h an dud fall
* Da diframan diouz hon bro
* Furnez, gizio-mat gwechall !
* Pa ’oac’h arc’heskob Minivy,
* En Breiz-Veur, ’lec’h ’oac’h ganet,
* Nag a vurzud, o sant Ivi,
* Dre ho peden c’hoarveet !
* Eun den maro resusitet,
* Ineo a vern salvet,
* Ar gweled da daou dall roet,
* Ha burzudo all c’hoaz gret !
* Doue an nevoa gret d’ec’h gôut
* An de e vijec’h marwet.
* Aboe merk dimeus ho kalloud
* Meur a wech ’zo bet gwelet.
* Dirak ho relego santel
* Gant fianz ni a bedo !
* Pa deufomp betek ho chapel,
* ’Dro d’ei beio hon zado.
* Deut breman, o sant galloudus,
* Da zikour ho pugale,
* Ha goulennet digant Jezuz
* Ma ’vo dinam o ine !
* Ma vo bepred karet Doue,
* Ma vo ar gerent divlam,
* Ma vo kristen ar vugale,
* Kristen an tad hag ar vam !
* Diwallet parouz Logivi,
* Ouz a bep droug he miret,
* Hag eun de, en Nenv, sant Ivi,
* Gret d’imp bean unanet !
# Kantik neve Zant Ervoan

| ◄ Gwerz koz Zant Ervoan | Kantik neve Zant Ervoan | ► |
Diskan. Otro Zant Ervoan klevet hon feden, Deuz lein an envo reit d’imp hon goulen, Deuz lein an envo reit d’imp hon goulen.
Ni ia da ganan, oll braz ha bian,
Gloar hag enor d’ac’h, Otro Zant Ervoan.
Zant Ervoan en Breiz dre-oll zo brudet,
En Treger, Leon, Kerne ha Gwened.
Gant tud a bep stad, huel hag izel,
A beder Ervoan a dost hag a bell.
Gret neuz œuvro mad hed he oll amzer,
Breman neuz en env eur gurunen gaer.
Vit an oll a oa leun a garante,
Evel gwir vreudeur ho digemere.
Pet gwej war he hent e neuz zikouret
Tud en dienez ha tud ankeniet !
En ti Zant Ervoan vije aluzen
Ha lojeiz ive evit ar bevien.
Eno a gaveint en tu-ont da ze
Meur a ali mad evit ho ine.
Eun de e teuaz Jezuz he-unan
Da c’houl aluzen digant zant Ervoan.
En kenver an oll a oa mad bepred,
Out-han he-unan a oa rust meurbed.
Ervoan eo mignon ar vartoloded,
Nag a wej gant-han int bet zikouret !
Gwell-gaset ho pag gant ar gwell-amzer
Pedet Zant Ervoan, hen vo ho sturier !
Kals da Zant Ervoan pa deuz n’om westlet
Kreiz bean er boan zo bet diboaniet.
Otro Zant Ervoan, beleg leun a fe,
Den viraklo bet ouz-omp true !
Doue ho rene, ho sklerijenne
Evit barn erfad ha gant gwirione.
Bep bla Zant Ervoan a deu da welet
Al lec’hio zantel lec’h ma oa ganet.
De he bardon braz pen an den zantel
A ve douget c’hoaz beteg he chapel.
Chapel Kervarzin elec’h ma laraz
An ofern tri de arog ma varvaz.
Relego ar zant a deu da dridal
Pa wel al lec’h-ze a gare gwej-all.
Eno neuz bevet, eno eo marvet,
He ine d’an env ahane zo et.
Miraklo a rae enpad he vue,
Goude he varo a ra adare.
Gwir sklerijen Breiz, skouer zantel meurbed,
Bet ar vadelez d’hon chilaou bepred.
’Vel en amzer goz ar belerined
A digas d’ar zant eun dornadig ed.
Doue d’ho paeo, hep mar Zant Ervoan
A roio d’ac’h-oll kant evit unan.
Gret ive d’ar zant eur bedennik vad
Ha dre he zikour a po eun est mad.
Na dous eo pidi pa ver barz ar boan
Er chapel el lec’h ma bede Ervoan.
Otro Zant Ervoan, c’houi bed en envo
Evid-omp dreist-oll, evit tud ho pro.
Vit Breiziz ho poa eur garante vraz,
Ha breman en env ec’h eo brasoc’h c’hoaz :
Gant fianz eta ho pedfomp bemde,
Hag eveldoc’h c’houi ni garo Doue.
Lest hoc’h euz gan-imp skouer ho vertuio
Ni ielo bepred da heuill ho roujo.
C’houi oa avokad pa oac’h er bed-man,
Bet hon avokad en envo breman.
Amen.
Barzik Kervarzin.
# Kantik war ar Gomunion

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Deut oll, deut, Bugale, deut d’ar banqet precius, 1829, embannet e-barzh Canticou spirituel evit ar Missionou, retrejou, ha communion ar vugale
* Cantic var ar Gommunion, 1836, embannet e-barzh Canticou spirituel composet evit usach ar Missionou
* Cantique de Communion, 1889, embannet e-barzh Chansons et danses des Bretons
* Deut ol, ha deut gant fe, 1924, emabennt e-barzh Kantikou brezonek eskopti Zan-Briek ha Landreger
* Deut holl ha deut gant feiz, 1934, emabannet e-barzh Kantigou brezonek eskopti Sant-Brieg ha Landreger
Gwelout ivez :
# Kantikou brezonek eskopti Zan-Briek ha Landreger

Oberennoù damheñvel pe handelvoù all zo ivez, gwelout Kantigou brezonek eskopti Sant-Brieg ha Landreger.
# Mamm ann avalo

Oberennoù damheñvel pe handelvoù all zo ivez, gwelout Mamm an avalo.
| ◄ Roulomp hon iaouankiz | Mamm ann avalo | Tog ann efer gist ► |
— Dampet vô ma violans ! e-me ar zonerrienn,
Rèd vô zevel eur chanson war sujet eur weenn !
Ar ween-man zo plantet war vordic eur rivier,
’Bars eun tam parrous vihan, dremdost da Landreger.
Redec a ra he grouïo partout dre ar c’hoajo,
Glaz ê ’vel eur c’hlizinen, ha carget a avalo.
Tapout crog en he branco zo pec’het veniel,
Tanvad deuz he avalo a zo pec’het marwel.
Nac eur bagad pichoned, o vont treuzec ar c’hoad,
Zo pozet war he branco, ha manet cousket mad ;
Eur bagad chasseerrien a zo bet tremenet, Hac ha deus bet anleuvet darn deuz ar pichoned ;
Hac ar peur-rest a gane, gant eur vouez a oa trist :
— « Marw mamm ann avolo ! na evfomb ken a gist !
« Met breman ni a iello da Vourdel, da wit gwinn,
« Nac ann tan difoueltr biken d’ar vro na deufomp ken !
Ma’harit Fejer. — Plourio.
# Mamm an Itron Varia

Oberennoù damheñvel pe handelvoù all zo ivez, gwelout Mam an Itron-Varia.
| ◄ Aelig Doue | Mamm an Itron Varia | Itron vat Santez Anna ► |
Mamm an Itron Varia Ha Mamm ar Vretoned, O Itron Santez Anna, Ni ho karo bepred.
A-viskoaz ’deus bet tridet Ho karantez ’n hon c’hreiz ; A-bell ’zo oc’h bet anvet Da Batronez d’hon Breiz
’Vel hon tud-kpz Bretoned Hon fizians ar vrasa Ennoc’h ’lakaomp bepred, Itron Santez Anna,
Sellit, e-tal ar c’havell, Ar vamm-se daoulinet ; Pedi ’ra ’vit he bugel Santez Anna Wened.
Ar c’hlanvour gant an derzienn Dalc’het war e wele, D’eoc’h en deus graet eur bedenn, Ha setu hen pare.
War ar maez e Breiz-Izel Pa glasker diskuiza, Ouz an Nenvou graet eur sell, E kroger da gana :
Selaouit war ar menez Ar mesaer o kana : Ho meuli a ra ivez, Itron Santez Anna.
Ar soudard kaez er brezel A bed Santez Anna, Ha pa vezo ret mervel E teuy c’hoaz da gana :
Ar mor ’zo dichadennet, He fedit, martolod, Ha Santez Anna Wened ’Gaso ho lestr d’an aod.
War eur mor leun a reier ’Omp siouaz er bed-man Diwallit hon bag dister, Itron Santez Anna(n)
* Bugale geiz da Eva
* Ni a glask hon gwir vro ;
* O Itron Sahtez Anna,
* D’an Nenv c’houi hon reno.
40 devez « induljans » (Levr Bugale Mari)
# Malloz ar gannerez-noz

| ◄ Yan ha Marivonig | Malloz ar gannerez-noz | Dousig ar martolod ► |
D’am c’henvreur, Loeiz Herrieu.
* Koantan potr yaouank zo er vro
* Eo, a dra zur, Per-ar-Faro.
* Holl verc’hedigou Bro-Kerne
* O doa evitan karante.
* Pa deue Per d’an ofern-bred
* E lare neuze ar merc’hed :
* — Pei eo bravan potr ar c’hanton,
* Daoust e da biou vo e galon ?
* … Oh ! eme pep plac’h sioul, sioulik,
* Per, gra diouin-me da zousig,
* Ouz an holl Per na zelle ket,
* Rak gant Mari oa goneet…
* Mari gant he zellou tener,
* He doa goneet kalon Per ;
* Per a gave bepred dudi
* Oc’h ober lez d’e zous Mari.
* II
* O vont gant gwenojen ar roz
* Per a gane eur zul da noz.
* E vouez skanv ha kaer war an dro
* A zistone a-dreuz d’ar vro…
* A greiz-holl, war ster an Heiez,
* Per a glevas toliou kolvez.
* — Potr yaouank seder ha ken koant,
* Henoz avad te a gân drant ;
* Ha te c’hallfe, en han Doue,
* Rei eun tammig zikour d’in-me ?
* Rei d’in-me an dorn eur pennad,
* Ma vezo gwasket ma dilhad…
* Per prim ha prim, hep marc’hata,
* A grog gant kalon da waska.
* Tra zouezus, dre ma waske
* Al lïen gwasoc’h a c’hlebie…
* Per a boanie, rak e Vari
* Hen gortoze du-hont ’n he zi :
* — Arsa, emezan, moereb vad,
* Me eo poent braz d’in ho kwitâd…
* — Ho tigare, Per-ar-Faro,
* Me zo krog ha me ho talc’ho !
* Gwasket aze ha hep damant,
* Goude e welfet Mari goant…
* Neuze ar wrac’h koz a starde,
* Ha diourrec’h Per baour a strake.
* — Me da disko, o potr yaouank,
* Da zont d’am gwapât war ma stank ;
* Karout a rez da zous Mari,
* Diwar henoz n’he gweli mui !
* Lar d’ezi eta kenavo,
* Rak d’it e tosta ar maro… —
* Daoulagad Per oa dislonket
* Hag e vleo war e benn zavet ;
* War e dâl ruilhe ar c’houezen,
* En e wad rede an derzien ;
* Eun nerz pell krenvoc’h evitan
* Hen dalc’he, en despet d’ezan,
* Ar wrac’h koz a waske bepred :
* — Pegoulz Per e vo da eured ?
* Per, brevet, lez eur griaden,
* A goue dinerz war an dachen…
* Ha c’hoarz diaoulek an hini-goz
* A yudas kerkent kreiz an noz :
* — Mari, emei, aze welez
* Pe te, pe me, eo ar vestrez !
* III
* An de warlec’h da c’houlou-de
* Ar paourkez Mari a ouele…
* Eun devezour a gavas Per
* Maro-mik en kichen ar ster.
# Mam Doue, Rouanes Breiz-Izel

Oberennoù damheñvel pe handelvoù all zo ivez, gwelout Mamm Doue, Rouanez Breiz-Izel.
| ◄ Mari vo bepret Mam ar Vretonet | Mam Doue, Rouanes Breiz-Izel | Mari, pa ’z oc’h Mam Breiz-Izel ► |
Diskan. Mam Doue, Rouanes Breiz-Izel, Chilaouet euz an Env diskan ar Vretonet : Kouls evel hon tud koz ni vo bete mervel Da Jezus, da Vari bepret, Kouls evel hon tud-koz ni vo bete mervel Da Jezus, da Vari bepret, Da Jezus, da Vari bepret !
1. Gant hon tud-koz dal ma oe zavet Eun oter d’hon Zalver Jezus, E-tal dezi e vije kavet Oter e Vam drugarezus.
2. Pa zantent re boner ar vue, Diganti e klaskent zikour, Diganti e c’houlenent true En o foaniou, en o labour.
3. Pa zone drant kloc’h he fardoniou, Braz ha bian, leiz an henchou, E tiredent euz an ol gèriou, O kanan he meulodiou.
4. Pa zone trist o heur divezan, O daouarn stardet ouz ar Groaz, A galon, rok kuitat ar bed-man, E c’halvent Mari eur wej c’hoaz.
5. Breman ganti dirak tron Jezus Emant bodet er baradoz ; Ganti d’hon zro ni a vo eürus Mar heuillomp roudou hon tud koz.
K. G.
# Mam an Itron-Varia

Oberennoù damheñvel pe handelvoù all zo ivez, gwelout Mamm an Itron Varia.
| ◄ Me oar e chomet noz ha de | Mam an Itron-Varia | Amzer ar peoc’h hag er brezel ► |
Diskan. Mam an Itron Varia Ha Mam ar Vretonet, O Itron zantes Anna, Ni ho karo bepret.
1. Hanvet oc’h bet a belzo Patrones Breiz-Izel, Hag a viskoaz en hon bro D’ac’h ez omp bet fidel.
2. Vel hon zud koz bretonet, Hon fians ar vrasa Enoc’h a lakomp bepret, Itron zantes Anna.
3. Zellet e-tal eur c’havel Ar vam-ze daoulinet : Pedi ra vit he bugel Zantes Anna-Wenet.
4. Ar c’hlanvour, gant ar derzien Dalc’het war e wele, D’ac’hen deuz gret eur beden. Hag a zo deut pare.
5. War ar mez e Breiz Izel Pa c’hoanter diskuizan, Ouz an Env e rer eur zel O tont ol na ganan :
6. Selaouet war ar mene Ar mesaer o kana : Ho meuli a ra ive, Itron zantes Anna.
7. Ar zoudard kez er brezel A bed zantes Anna ; Ha pa vezo red mervel E tei c’hoaz da gana :
8. Setu ar mor o kreza... Daoulinet, martolod, Da bedi zantes Anna : Hi ho kaso d’an od.
9. War eur mor leûn a rec’hier Omp ziouas ! er bed-ma ! Diouallet hon bag dister, Itron zantes Anna !
10. Bugale gez da Eva Ni a glask hon gwir vro : O Itron zantes Anna, D’an Env c’houi hon reno
(40 de induljans a beurz an O Eskob. Z.-Briek.) Tennet euz Levr Bugale Mari.
# Mamm an avalo

Oberennoù damheñvel pe handelvoù all zo ivez, gwelout Mamm ann avalo.
| ◄ Roulomp hon Yaouankiz | Mamm an avalo | Ar Mezvier ► |
* Dampet vo ma violans ! eme ar zonerien,
* Red e vo sevel eur chanson war zujet eur ween,
* Red e vo sevel eur chanson war zujet eur ween !
TRADUCTION. — Damnation de ma vielle ! disent les sonneurs — Il faudra lever une chanson au sujet d’un arbre (bis).
Chanté par M. Y. le Moal, Coadou.
Chanté par Marie-Jeanne le Bail, Port-Blanc.
# Mamm Doue, Rouanez Breiz-Izel

Oberennoù damheñvel pe handelvoù all zo ivez, gwelout Mam Doue, Rouanes Breiz-Izel.
| ◄ Mari ’vo bepred Mamm ar Vretoned | Mamm Doue, Rouanez Breiz-Izel | Mari, pa ’z oc’h Mamm Breiz-Izel ► |
* Mamm Doue, Rouanez Breiz-Izel,
* Selaouit eus an Neñv diskan ar Vretoned
* Koulz hag hon tadou-koz ni vo betek mervel
* Da Jezuz da Vari bepred
* Koulz hag hon tadou-koz ni vo betek mervel
* Da Jezuz da Vari bepred
* Da Jezuz da Vari bepred.
* Gant hon tud-koz ’dal ma oe savet
* Eun aoter d’hon Salver Jezuz
* En e c’hichen e veze kavet
* Aoter e Vamm drugarezus.
* Pa gavent re bounner ar vuhez,
* Diganti e klaskent sikour,
* Diganti e c’houlennent truez
* En o foaniou, en o labour.
* Pa sone drant kloc’h he fardoniou,
* Bras ha bihan, ’leiz an hentou,
* E teredent eus an holl gêriou,
* ’n eur gana he meuleudiou.
* Pa sone trist o eur diweza(n),
* O daouarn stardet ouz ar Groaz,
* A galon kent kuitaat ar bed-man,
* E c’halvent Mari eur wech c’hoaz.
* Breman ganti dirak tron Jezuz,
* Emaint bodet er Baradoz :
* Ganti d’hon tro ni a vo eürus
* Mar heuliomp roudou hon tud-koz.
# Manko

| ◄ Geriadurik | Manko | Taulen al lodenno ► |
| Pajen | 3, | linen | 7, | elæc’h | c’hombot, | lenn | c’hompot. |
| — | 6, | — | 2, | — | pimperlamp, | — | pimperlamm. |
| — | 6, | — | 14, | — | c’hombot, | — | c’hompot. |
| — | 35, | — | 12, | — | e ves-man, | — | eves-man. |
| — | 40, | — | 27, | — | en eur zellet, | — | o sellet. |
| — | 43, | — | 2, | — | a hanter-noz, | — | an hanter-noz. |
| — | 57, | — | 15, | — | talvouduz, | — | dalvouduz. |
| — | 59, | — | 13, | — | tro, | — | dro. |
| — | 60, | — | 5, | — | e tremen, | — | a dremen. |
| — | 66, | — | 3, | — | wagenno, | — | oagenno. |
| — | 68, | — | 13, | — | c’hanver, | — | a hanver. |
| — | 68, | — | 20, | — | ’ne, | — | ne. |
| — | 69, | — | 4, | — | e kaner, | — | a ganer. |
| — | 79, | — | 16, | — | stall, | — | stal. |
| — | 103, | — | 6, | — | lampet, | — | lammet. |
| — | 103, | — | 29, | — | lamp, | — | lamm. |
| — | 117, | — | 19, | — | diouti, | — | anei. |
| — | 163, | — | 27, | — | gouelet, | — | gouelit. |
| — | 168, | — | 27, | — | *endeün, | — | endeün. |
| — | 172, | — | 9, | — | lampet, | — | lammet. |
| — | 179, | — | 9, | — | hanved, | — | kanved. |
| — | 181, | — | 26, | — | ar c’hoant, | — | a c’hoant. |
| — | 184, | — | 13, | — | n’ em, | — | ’n em. |
| — | 184, | — | 23, | — | e tigasfe, | — | a digasfe. |
| — | 207, | — | 14, | — | pell, | — | penn. |
| — | 209, | — | 20, | — | e c’horzailhen, | — | e gorzailhen. |
| — | 226, | — | 12, | — | gristen, | — | kristen. |
# Yann e vazh houarn

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Iann he vaz houarn gant Gab Milin
* Yan e vaz houarn gant Kristof Jezegou
# Gwerz sant Kado

| ◄ Ann Hini Goz | Gwerz sant Kado | Juluanik ► |
* A bell a zo me ’m a dezir
* Da diskleria ar pez zo gwir,
* Trei ar galleg en brezonek
* Eur c’hantik ker am euz kavet
* Klewet ac’h euz komz dre ar vro
* Demeuz ann otro sant Kado ?
* He viraklo nag he vue
* N’ac’h euz klewet biskoaz an-he.
* E Ragoustand e oa ganet
* Ha Raouach e oa hanvet ;
* He vamm a oa Lorans Konstans,
* Merc’h d’eur roue braz a Irland.
* Eunn ermid e oa tost d’ar vro,
* Lec’h m’a oa ganet sant Kado,
* Deuaz d’hen goul da vadein,
* Hag he dad prest da gonsantin,
* Enostant ma oant païaned,
* Med Doue en euz permetet.
* Ann ermid a gas an-ehan
* Eunn dewez da wit tan d’ehan
* Da lochen ar bastored
* Elec’h oant o vesa ann denved ;
* Ar pastor kri o laret d’ehan
* Na roje ket a dan d’ehan,
* Nemed hen lakat a raje
* De vonet gant-han n’ he jave ;
* Sant Kado dre umilite
* A lakaz glaou en he jave
* Ewit kas d’he vestr ann ermit,
* Hep poan d’he gorf na d’he abit ;
* Neuze oe hanvet eur zorser,
* Eur majisian, eunn tromper ;
* Ar mestr-pastor a fell d’ehan
* Mond ’n he ermitach d’hen lazan ;
* En ermitach p’int ariet,
* Dal war ar plas int bet rentet,
* Ha mantret ho oll izili,
* Na ellent mui ho remuin ;
* Sant Kado dre gompasion
* Ouz ho c’hlewet o c’houl pardon,
* A c’heaz en orezon fervant
* Hag ho greaz iac’h en eunn instant
* P’oa ari sant Kado en oad,
* A fellaz d’he vamm ha d’he dad
* Hen lakaet da gomandin
* War ann armeo ha d’ho reglin ;
* Mes sant Kado na c’houle ket
* Kombatin ewit treo ar bed :
* ’Barz ann dezert en em rentaz
* Ha sant Gouard hen saludaz,
* En plas de welet sant Andre
* Oa eur mignon braz da Doue.
* Sant Kado laka batisan
* War ar mor eur pond ar c’heran,
* War eur vrec’h-vor deuz ann Indrez,
* Pini oe hanvet revier Estez ;
* Unan deuz ann artizaned
* Gand ar re all a oe lazet,
* Ha ma hen toljont en eur stank ;
* Pebez maleur d’ann dud mechant !
* Sant Kado emez hen tennaz,
* Sant Kado hen resusitaz.
* Daouzek bla e oa bet eno
* O resusitan tud varo,
* Ouz ho c’honvertisan d’ar fe
* Hag o lenn ann awiel d’he.
* War-dro ’n anter-noz eo kemeret
* Ker gand arme ar baïaned
* O vasakrin ar gristenien ;
* Dre ma o c’hevent, na vane den.
* Oa sant Kado en he oviz,
* Ec’h antrejont ’barz ann iliz ;
* Eur barbar kri ha digonsianz
* O treuzin dre he gorf eul lans.
* Eunn neubeut goude-ze oe interet
* Gand eunn toullad relijiuzed.
* Ha m’a re miraklo ’n he vue,
* A re c’hoaz kalz mui goude-ze.
Chanté par Guillaume Quellien, agé de soixante-treize ans, de La Roche.
# Gwerziou Barz ar Gouet/Taulen

| ◄ Toniou | ► |
Pajennou.
# Gwerziou Barz ar Gouet

Pajennou.
# Quenta quevren - An naontecvet Chabistr

| ◄ An decvet Meditation hac an trivec’hvet Chabistr. Amâ e teu an Ene da choas ar vuez devot | An naontecvet Chabistr. Penaus e ranquer ober ar Gonfession general | An uguentvet Chabistr. Ur brotestation gaer evit imprima en Ene ar resolution da servicha Doue, hac evit conclui an actou a binigen ► |
CHetu ase’ta, va Philotee, ar meditationou requis hervez hon intention ; pa ho pezo ii great, it hardimant gant ur speret a humilite da ober ho Confession general ; Hoguen, me ho ped, na zeut guet d’en em droubli gant amprehansion ebet. Ar Scorpion pehini en deveus hor flemet, a so binimus oc’h hor flem ; mæs pa vez great eol anezàn, eo ur remed excellant a enep e flem e-unan. Ar pec’het ne de mezus nemet pa er greomp, mæs pa vez convertisset e Confession hac e Pinigen, e teu da veza enorabl ha profital d’hor silvidigpez. At Gontrition hac ar Gonfession a so quer caër, hac a so ganto ur c’huez quer mad, ma c’heffaçont ar vileni ha ma chasseont ar flear eus ar pec’her. Simon al Lofr a lavare oa Madalen pec’heres ; hoguen hor Salver a lavaras ne doa quet, ha ne gomse mui nemet eus ar parfumou hac eus an onganchou a c’huez-mad pere a scuillas ar Benitantes-mâ var e ben adorabl, hac ar garantez-vras pehini e devoa evintàn. Mar doump humbl erfat, Philotee, hor pec’het a zisplijo deomp infinimant, abalamour ma ze offanset Doue dreizàn ; mæs ar Gonfession eus hor pec’het a vezo douç hac agreabl deomp, abalamour ma zeo enoret Doue dreizi. Ur certen soulajamant hor bez o lavaret d’ar Medecin ar boan a vez oc’h hon tourmanti.
Pa viot erruet dirac ho Tad Spirituel, en em imaginit da veza var Menez Calvar dindan treid Jesus-Christ crucifiet, hac e c’hoad precius o tistilla a bep-tu evit ho coualc’hi diouz ho pec’hejou ; rac peguement bennac na ve quet ar Goad propr eus hor Salver, cousgoude ar merit eus e c’hoad squillet eo a zeu da arrousi en abondanç ar Benitantet etro ar Gonfessionalou. Digorit ervat eta ho caloun evit ober d’ar pec’hejou sortial anezi dre ar Gonfession ; rac dre ma sortiint emeas, ec’hantreo ar meritou precius a Bassion hor Salver enni, evit e c’harga eus a venedictionou.
Mæs cofessaït oll ervat, simplamant ha franchamant ; countantit ervat ho coustianç en dra-se ur veich : ha great quemense, selaouit an avertissamant hac an ordrenançou a roï servicher Doue deoc’h, ha livirit en ho caloun : Parlantit ouzin, va Autrou, rac ho servicher pe ho fervicheres ho cleo. Ya, Philoree, Doue eo a glevit, pa en deveus lavaret d’ar re a zalc’h e blaç : nep ho cleo am c’hleo-me. Grit goudese ar brotestation a so amâ varlerc’h, pehini a servich da gonclui hoc’h oll gontrition, hac a dleit da veza meditet ha consideret da guenta : lennit-hi attantivamant ha gant muy a regret a vezo possibl deoc’h.